LIETUVOS RESPUBLIKOS TEISINGUMO MINISTRAS

ĮSAKYMAS

DĖL TEISINGUMO MINISTRO 2014 M. KOVO 6 D. ĮSAKYMO Nr. 1R-65 „DĖL KALĖJIMŲ DEPARTAMENTUI PRIE LIETUVOS RESPUBLIKOS TEISINGUMO MINISTERIJOS PAVALDŽIŲ ĮSTAIGŲ NUOSTATŲ PATVIRTINIMO“ PAKEITIMO

2017 m. liepos 12 d. Nr. 1R-190

Vilnius

1. P a k e i č i u Pravieniškių pataisos namų-atvirosios kolonijos nuostatus, patvirtintus Lietuvos Respublikos teisingumo ministro 2014 m. kovo 6 d. įsakymu Nr. 1R-65 „Dėl Kalėjimų departamentui prie Lietuvos Respublikos teisingumo ministerijos pavaldžių įstaigų nuostatų patvirtinimo“, ir 3 punktą išdėstau taip:

„3. Pravieniškių pataisos namai-atviroji kolonija yra ribotos civilinės atsakomybės viešasis juridinis asmuo, turintis sąskaitą banke ir antspaudą su Lietuvos valstybės herbu ir savo pavadinimu: Pravieniškių pataisos namai-atviroji kolonija. Įstaigos buveinės adresas: Pravieniškių g. 5, Pravieniškių k., LT-56369 Kaišiadorių r., Lietuvos Respublika.“

2. P a k e i č i u Laisvės atėmimo vietų ligoninės nuostatus, patvirtintus Lietuvos Respublikos teisingumo ministro 2014 m. kovo 6 d. įsakymu Nr. 1R-65 „Dėl Kalėjimų departamentui prie Lietuvos Respublikos teisingumo ministerijos pavaldžių įstaigų nuostatų patvirtinimo“:

2.1. Pakeičiu 3 punktą ir jį išdėstau taip:

„3. Laisvės atėmimo vietų ligoninė yra ribotos civilinės atsakomybės viešasis juridinis asmuo, turintis sąskaitą banke ir antspaudą su Lietuvos valstybės herbu ir savo pavadinimu: Laisvės atėmimo vietų ligoninė. Įstaigos buveinės adresas: Pravieniškių g. 57, Pravieniškių k., LT-56371 Kaišiadorių r., Lietuvos Respublika.“

2.2. Pakeičiu 8.24 papunktį ir jį išdėstau taip:

„8.24. organizuoja geriamojo vandens ir šilumos energijos gamybą ir tiekimą Pravieniškių kaimo vartotojams;“.

Teisingumo ministrė	Milda Vainiutė